182 AxEL ANTHON BJORNBO. 
Som man ser, er nogle af Stednavnene uforstaaelige; men der er 
ingen Tvivl om, at det er selvlavede portugisiske Navne. Om at 
identificere dem med gronlandske Lokaliteter kan der neppe vere 
Tale, saalenge man ikke har Corte-Reals originale Kort; men Forsøg 
i den Retning vil der vel nok blive gjort, saa ringe Værdi de end 
har. Med Beliggenheden af Island (frilanda y[sola]) som Udgangs- 
punkt vil man rimeligvis paa Oliveriana-Kortet (Fig. 27) søge at tolke 
„Kap Hellig Aand" som Kap Dan og „Kap St. Paul“ som Kap Brewster; 
men da det efter Beretningerne synes udelukket, at Corte-Real paa 
Vejen til Grønlands Østkyst har været ved eller set Island, er det 
egentlig ikke tilladeligt at drage nogensomhelst Slutning ud fra de 
to Landes indbyrdes Beliggenhed. Gaar man, hvad der er korrektere, 
ud fra Kystlinien alene, vil man langt snarere komme til den An- 
tagelse, at „Kap St. Paul“ er Kap Løvenørn og „Kap Hellig Aand“ 
Umanakforbjerget; men det er og bliver altsammen kun lose Gis- 
ninger af meget tvivlsom Værdi. Vi maa endda være tilfredse med, 
at de forskellige Kort, som blev tegnet efter Corte-Reals Hjemkomst, 
udfylder de sparsomme og usikre Beretninger saa godt, at vi 1 Hoved- 
trækkene kan fastslaa Corte-Reals Rute og paa Kortene skelne mellem 
det, der beror paa lagttagelse paa Stedet, og det, der blev sat til 
bagefter. : - 
УШ. 
KOMBINATIONER, FORVEXLINGER OG FANTASIER. 
Vi har tidligere nævnt, at Fremstillingen af. Grønland som 
»Insula viridis‘ — den grønne @ — findes paa en Række Kort, 
der ved Siden af denne Ø har et andet Grønland, anbragt paa sin 
rigtige eller en anden forkert Plads. At det maatte gaa saaledes, 
naar et Land blev fremstillet paa saa forskellige Maader og saa af- 
vigende fra Virkeligheden, som Grønland blev, falder jo næsten af 
sig selv. Baade B-Typen og den grønne Ø var som skabt til at 
optræde som Dubletter til hinanden og til den mere virkelighedstro 
A-Type i dens oprindelige eller i den ved Gaspar Corte-Reals Rejse 
forbedrede Form. Saasnart A-Typen efter denne portugisiske Rejse 
var begyndt atter at komme til sin Ret, fremkommer da ogsaa det 
ene Kort efter det andet med to eller tre Grønlande paa — hver paa 
sit Sted af Kortet. 
Hvad der skabte endnu større Risiko for saadanne Dubleringer, 
var Labrador-Ø-Typen, der medførte, at man foruden de tre grøn- 
landske Halvøer, en nord for, en tæt nordvest for og en langt vest 
